rejauldu/bengali-wikipedia huggingface dataset:
মোঃ শামসুল হক (২৯ জানুয়ারী ১৯৩০–২৭ মে ২০০৫) বাংলাদেশের ময়মনসিংহ জেলার একজন রাজনীতিবিদ ও মুক্তিযুদ্ধের সংগঠক যিনি তৎকালীন পূর্বপাকিস্তান প্রাদেশিক পরিষদ সদস্য ও তৎকালীন ময়মনসিংহ-১৫ ও  ময়মনসিংহ-২ আসনের সংসদ সদস্য ছিলেন। ভাষা আন্দোলনে অবদানের জন্য ২০২১ সালে তাঁকে মরণোত্তর একুশে পদক প্রদান করা হয়।  প্রাথমিক জীবন মোঃ শামসুল হক ১৯৩০ সালের ২৯ জানুয়ারী তারাকান্দা উপজেলার কামারিয়া গ্রামে জন্মগ্রহণ করেন। তার পুত্র শরীফ আহমেদ বর্তমানে এই আসনটির সংসদ সদস্য হিসাবে নির্বাচিত হয়েছেন এবং প্রতিমন্ত্রীর দায়িত্ব পালন করছেন।  ভাষা আন্দোলন  ১৯৫২ সালের ভাষা আন্দোলনের সময় তিনি ছিলেন আনন্দ মোহন কলেজ, ময়মনসিংহ এর উচ্চ মাধ্যমিকের ছাত্র। আন্দোলনে যোগ দেওয়ায় তাকে ময়মনসিংহ শহরের স্টেশন রোড থেকে গ্রেফতার করে পুলিশ। তিনি এসময় ৬ মাস কারাগারে কাটান। ময়মনসিংহ শহরে প্রথম শহীদ মিনার নির্মাণের সাথে তিনি যুক্ত ছিলেন।  thumb|স্বাধীনতা যুদ্ধে বিজয়লাভের পর এক সংবর্ধনা অনুষ্ঠানে শামসুল হক (বাম থেকে দ্বিতীয়), সাথে রফিক উদ্দীন ভূঁইয়া (ডান থেকে দ্বিতীয়) এবং বিগ্রেডিয়ার সনত সিং (ডান থেকে প্রথম)  রাজনৈতিক জীবন  শামসুল হক ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালের তৎকালীন পূর্বপাকিস্তান প্রাদেশিক নির্বাচনে আওয়ামী লীগের প্রার্থী হিসেবে প্রাদেশিক পরিষদ সদস্য নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১৫ আসন থেকে সংসদ সদস্য নির্বাচিত হন।  তিনি ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ময়মনসিংহ-২ আসন থেকে সংসদ সদস্য নির্বাচিত হন।  ১৯৮৮ সালে ফুলপুর উপজেলা পরিষদের চেয়ারম্যান  হিসাবে নির্বাচিত হন। তিনি ১৯৯৬ সালে পাট মন্ত্রণালয়ে সংসদীয় কমিটির সভাপতি ছিলেন।   পরিবার   তার মৃত্যুর পর তার পুত্র শরীফ আহমেদ ময়মনসিংহ-২ আসন থেকে দশম ও একাদশ সংসদ নির্বাচনে সংসদ সদস্য নির্বাচিত হয়েছেন। ২০১৮ সালের মন্ত্রীসভায় শরীফ আহমেদ সমাজকল্যাণ মন্ত্রণালয় এর প্রতিমন্ত্রী হিসেবে দায়িত্ব পান। বর্তমানে তিনি  গৃহায়ন ও গণপূর্ত মন্ত্রণালয় এর প্রতিমন্ত্রী হিসেবে দায়িত্ব পালন করছেন।  স্থাপনা তার কীর্তিকে স্মরণ করে ময়মনসিংহ শহরের টাউন হল সংলগ্ন ভাষা সৈনিক শামসুল হক মঞ্চ করা হয়েছে।  তার নামে  তারাকান্দা উপজেলায় ভাষা সৈনিক শামসুল হক কলেজ প্রতিষ্ঠিত হয়েছে। ২০২৩ সালে কলেজটি এম. পি. ও. ভুক্ত হয়।  তথ্যসূত্র  বিষয়শ্রেণী:১৯৩০-এ জন্ম বিষয়শ্রেণী:২০০৪-এ মৃত্যু বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:একুশে পদক বিজয়ী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
থাম্ব|টোকিও নারিতা বিমানবন্দরে বিভিন্ন বিমান সংস্থাগুলি: জাপান এবং অন্যান্য দেশের মধ্যে চুক্তির ফলাফল। একটি বিমান সেবা চুক্তি  স্বাক্ষরকারীদের মধ্যে আন্তর্জাতিক বাণিজ্যিক বিমান পরিবহন পরিষেবাকে অনুমতি দেওয়ার জন্য একটি দ্বিপাক্ষিক চুক্তি।  দ্বিপাক্ষিক পদ্ধতিতে শিকাগো কনভেনশন এবং এর সাথে সম্পর্কিত বহুপাক্ষিক চুক্তির ভিত্তির অধীনে রয়েছে। শিকাগো কনভেনশন ১৯৪৪ সালের ডিসেম্বরে স্বাক্ষরিত হয়েছিল এবং তখন থেকে আন্তর্জাতিক বিমান পরিষেবা পরিচালনা করে। এই সম্মেলনে বিমান চলাচল, সুরক্ষা তদারকি, বায়ুপ্রদর্শন, নেভিগেশন, পরিবেশ সুরক্ষা এবং সুবিধাদি (বিমানবন্দরে ত্বরান্বিত এবং প্রস্থান) এর মতো বিষয়গুলিও অন্তর্ভুক্ত রয়েছে ।  ১৯১৩ সালে, সম্ভবত প্রথম দিকের এই চুক্তিটি ছিল, নোটের দ্বিপক্ষীয় বিনিময়  বিমান পরিষেবা প্রদানের জন্য জার্মানি এবং ফ্রান্সের মধ্যে স্বাক্ষরিত হয়েছিল।  দ্বিতীয় বিশ্বযুদ্ধের পরে প্রথম এটিএর মধ্যে একটি ছিল বারমুডা চুক্তি, যা ১৯৪৬ সালে যুক্তরাজ্য এবং মার্কিন যুক্তরাষ্ট্র স্বাক্ষর করেছিল। এই চুক্তির বৈশিষ্ট্যসমূহ এমন হাজার হাজার চুক্তির অনুসরণকারীদের মডেল হয়ে ওঠে, যদিও সাম্প্রতিক দশকে কিছু চুক্তিগুলির মধ্যে প্রচলিত ধারাগুলি কিছু সরকার কর্তৃক গৃহীত "ওপেন স্কাইস" নীতি অনুসারে সংশোধিত (বা "উদারকৃত") করা হয়েছিল যা করেছিল বিশেষত মার্কিন যুক্তরাষ্ট্র ।   নীতিগতভাবে সমস্ত বিমান পরিসেবা চুক্তিতে আন্তর্জাতিক বেসামরিক বিমান সংস্থা দ্বারা নিবন্ধিত হওয়া উচিত।  আইসিএও'র ডেটাবেস অ্যারোনটিকাল চুক্তি এবং ব্যবস্থা, তবে এই উৎসটি একেবারেই বিস্তৃত নয়।  বিমান সেবা চুক্তি হল দেশগুলির মধ্যে আনুষ্ঠানিক চুক্তি - সাথে সমঝোতার স্মারক (এমওইউ) এবং আনুষ্ঠানিক কূটনৈতিক নোটের আদান-প্রদান। আন্তর্জাতিক পরিষেবাদি পরিচালনার জন্য এই সেবা স্থাপন বাধ্যতামূলক নয়, তবে চুক্তি ছাড়াই পরিষেবাগুলির উপস্থিতি বিরল।  বিমান সেবা চুক্তি সেই বুনিয়াদি কাঠামোটি অন্তর্ভুক্ত করে যার অধীনে এয়ারলাইনস দুটি দেশকে উড়ানোর জন্য অর্থনৈতিক দ্বিপক্ষীয় অধিকার প্রদান করে। দুটি স্বাক্ষরকারী দেশের নির্ধারিত সংস্থাগুলি, উৎস এবং মধ্যবর্তী পয়েন্টগুলি, ট্রাফিকের অধিকার, বিমানের ধরন এবং কর সংক্রান্ত সমস্যাগুলি সাধারণত এমওইউগুলির আওতায় আসে।   আরো দেখুন    বারমুডা চুক্তি  আন্তর্জাতিক ফ্লাইট   তথ্যসূত্র   বিষয়শ্রেণী:বিমানচালনার চুক্তি
অন্বেষা দত্ত ( অনভেষা এবং অনভেষা ডি নামেও পরিচিত) হলেন একজন ভারতীয় গায়িকা।  তিনি বাংলা আপাতবাস্তব টেলিভিশন অনুষ্ঠান জি বাংলা সা রে গা মা পা ২০১৪ এর চ্যাম্পিয়ন ছিলেন।    পেশা  অন্বেশা তার ক্যারিয়ার শুরু করেছিলেন সা রে গা মা পা-তে অংশ নিয়ে। এই আপাতবাস্তব টেলিভিশন অনুষ্ঠানয়ের চ্যাম্পিয়ন হওয়ার পরে তিনি ২০১৭ সালে রিক বসুর সাথে তার দ্বৈত হিট অ্যালবাম "হোক না কথা" প্রকাশ করেছিলেন। অন্বেষা তার হিট হওয়া দ্বৈত গান "সাইবান" প্রকাশ করেন যেটিতে তার সাথে কণ্ঠ দিয়েছেন রিক বসু। গানটি ইউটিউবে ১০ লক্ষবার দেখা ছাড়িয়ে যায়। গানটির সুর ও সঙ্গীত আয়োজন করেছেন রিক বসু।   অবদান    অ্যালবাম    হোক না কথা (অন্বেষা এবং রিক)  তোমার সঙ্গে (অন্বেষা এবং রিক)   পুরস্কার এবং মনোনয়ন    চ্যাম্পিয়ন জি বাংলা সা রে গা মা পা ২০১৪   তথ্যসূত্র    বহিঃসংযোগ    স্পটিফায় অন্বেষা দত্ত  আইটিউনেস অন্বেষা দত্ত  বিষয়শ্রেণী:জীবিত ব্যক্তি বিষয়শ্রেণী:ভারতীয় গায়িকা বিষয়শ্রেণী:পশ্চিমবঙ্গের সঙ্গীতশিল্পী
টেরি অয়াইগল (জন্ম: ১৯৬১ বা ১৯৬২) একজন মার্কিন পর্নোগ্রাফিক অভিনেত্রী, নগ্ন মডেল এবং প্লেবয় প্লেমেট।   প্রাথমিক জীবন  অয়াইগল ফ্লোরিডার ফোর্ট লডারডেলে জন্মগ্রহণ করেন এবং ফ্লোরিডার ডিয়ারফিল্ড বিচে বেড়ে ওঠেন।  তিনি তার কিশোর বয়সে মডেলিং শুরু করেছিলেন, অন্যান্য স্থানগুলির মধ্যে সাক্স ফিফথ অ্যাভিনিউ ক্যাটালগে উপস্থিত ছিলেন।     তথ্যসূত্র    বহিঃসংযোগ         বিষয়শ্রেণী:১৯৬০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:ফ্লোরিডার পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:২১শ শতাব্দীর মার্কিন নারী বিষয়শ্রেণী:জন্মের সাল অনিশ্চিত
জমিরুদ্দিন আহমদ (১৮৭৮ — ১৯৪০) ছিলেন একজন বাংলাদেশি দেওবন্দি ইসলামি পণ্ডিত ও আধ্যাত্মিক ব্যক্তিত্ব। তিনি দারুল উলুম হাটহাজারী মাদ্রাসার প্রতিষ্ঠাকালীন সময় থেকে দীর্ঘ ৩৫ বছর প্রধান পৃষ্ঠপোষক ছিলেন। তিনি রশিদ আহমদ গাঙ্গুহির শিষ্য হিসেবে বঙ্গ অঞ্চলে ধর্মীয় সংস্কার করেছিলেন। তার নির্দেশে আল জামিয়া আল ইসলামিয়া পটিয়া প্রতিষ্ঠিত হয়। তার শিষ্যদের মধ্যে আজিজুল হক, মুহাম্মদ ইউনুস উল্লেখযোগ্য। তার প্রসিদ্ধ উপাধি ছিল ‘শায়খুল মাশায়েখ’।   জীবনী  জমিরুদ্দিন আহমদ ১৮৭৮ সালে চট্টগ্রামের ফটিকছড়ি উপজেলার অন্তর্গত সুয়াবিল গ্রামের এক সম্ভ্রান্ত মুসলিম পরিবারে জন্মগ্রহণ করেন। তার পিতার নাম নুরুদ্দিন। পিতার মৃত্যুর পর আর্থিক অবস্থা খারাপ হওয়ায় কুরআন ও অল্প প্রাথমিক শিক্ষা অর্জন করে জীবিকার তাগিদে তিনি রেঙ্গুনে চলে যান এবং কারখানায় চাকরি নেন। অবসর সময়ে তিনি স্থানীয় মসজিদের ইমামের নিকট ‘রাহে নাজাত’ কিতাবটি পড়তেন।  এসময় তিনি নানারকম স্বপ্ন দেখেন এবং তার বিবরণ স্বীয় শিক্ষক ইমামের কাছে উপস্থাপন করেন। ইমাম স্বপ্নের বিবরণ শুনে তাকে ভারতের গাঙ্গুহ নগরে অবস্থানরত রশিদ আহমদ গাঙ্গুহির কাছে যাওয়ার উপদেশ দেন। গাঙ্গুহির নিকট গেলে তিনি প্রথমে তাকে শরিয়তের জ্ঞান অর্জন করতে নির্দেশ দেন। নির্দেশ মোতাবেক তিনি দারুল উলুম দেওবন্দ চলে যান।  দেওবন্দের মুহতামিম হাফেজ মুহাম্মদ আহমদ এই নবাগত ছাত্রের খাওয়া-দাওয়ার ভার গ্রহণ করেন। চট্টগ্রামের ছাত্র আফাজ উদ্দিনের নিকট প্রাথমিক কিতাবাদী অধ্যয়ন করে তিনি মাদ্রাসায় ভর্তি হন এবং ৬ বছর পর দাওরায়ে হাদিস (মাস্টার্স) সমাপ্ত করেন। পাশাপাশি তিনি আজিজুর রহমান উসমানির কাছে ফিকহ অধ্যয়ন করতেন। দাওরায়ে হাদিস সমাপ্ত করে তিনি রশিদ আহমদ গাঙ্গুহির নিকটও ফিকহ অধ্যয়ন করেন। ফলে তিনি ফিকহ শাস্ত্রে অধিক পারদর্শী হয়ে উঠেন।  প্রাতিষ্ঠানিক পড়াশোনা সমাপ্তির পর তিনি গাঙ্গুহির হাতে বায়আত গ্রহণ করেন। তিন বছর পর গাঙ্গুহি তাকে খেলাফত প্রদান করেন। এরপর তিনি বাড়িতে চলে আসেন এবং ধর্মীয় সংস্কারে নিয়োজিত হন। দারুল উলুম হাটহাজারী মাদ্রাসা প্রতিষ্ঠিত হয়ে দ্রুত উন্নতির দিকে ধাবিত হলে একজন পৃষ্ঠপোষকের প্রয়োজন দেখা যায়। এজন্য হাবিবুল্লাহ কুরাইশি আশরাফ আলী থানভীর কাছে একটি চিঠি লিখেন। থানভীর নির্দেশে জমিরুদ্দিনকে মাদ্রাসার প্রধান পৃষ্ঠপোষক নিয়োগ করা হয়।  মুহাম্মদ ফয়জুল্লাহ তার ফার্সি কাব্যগ্রন্থ কান্দে খাকিতে লিখেছেন,  তার উল্লেখযোগ্য শিষ্যদের মধ্যে রয়েছেন: আজিজুল হক, মুহাম্মদ ইউনুস, ইমাম আহমদ, আব্দুল কাইয়ুম প্রমুখ। তিনি প্রথমে সুফি আজিজুর রহমানের ভাতিজির সাথে বিবাহ বন্ধনে আবদ্ধ হয়েছিলেন।  ১৯৪০ সালের ৬ জুলাই তিনি মৃত্যুবরণ করেন। মৃত্যুকালে তার বয়স হয়েছিল ৬৩ বছর।  তার জীবনীগ্রন্থের মধ্যে ফয়েজ আহমদ ইসলামাবাদী রচিত ‘তাজকেরায়ে জমির’ এবং ২০১০ সালে মুহাম্মদ হাবিবুল্লাহ রচিত ‘ইবতিকার ফউন্ডেশন বাংলাদেশ’ প্রকাশিত “কুতবে যমান আল্লামা শাহ জমিরুদ্দিন রহ.” অন্যতম।   আরও দেখুন   দেওবন্দি ব্যক্তিত্বের তালিকা  তথ্যসূত্র  গ্রন্থপঞ্জি         বিষয়শ্রেণী:দেওবন্দি ব্যক্তি বিষয়শ্রেণী:১৮৭৮-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:১৯শ শতাব্দীর ইসলামের মুসলিম পণ্ডিত বিষয়শ্রেণী:ইসলামি ব্যক্তিত্ব বিষয়শ্রেণী:ইসলামের মুসলিম পণ্ডিত বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:রশিদ আহমদ গাঙ্গুহির শিষ্য বিষয়শ্রেণী:দারুল উলুম হাটহাজারীর প্রতিষ্ঠাতা সদস্য
সোশ্যালিস্ট অ্যাকশন হল যুক্তরাজ্যের একটি ছোট ট্রটস্কিস্ট গ্রুপ।Nick Cohen "Why Ken Livingstone is not fit for office", The Observer, 20 January 2008 ১৯৮০-এর দশকের মাঝামাঝি থেকে সোশ্যালিস্ট অ্যাকশন একটি এন্ট্রিস্ট সংগঠনে পরিণত হয়, অন্যান্য সংস্থার মধ্যে কাজ করার চেষ্টা করে, সদস্যরা কোড নাম ব্যবহার করে এবং তাদের সংশ্লিষ্টতা প্রকাশ না করে।Atma Singh, The Times, 19 January 2008 Atma Singh's full article on Ken LivingstoneAndrew Hosken (2008), Ken: The Ups and Downs of Ken Livingstone, Arcadia Books এটি একটি ওয়েবসাইট রক্ষণাবেক্ষণ করে কিন্তু প্রকাশ্যে দৃশ্যমান কোনো আনুষ্ঠানিক সংস্থা নেই।  তথ্যসূত্র   বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:১৯৮২-এ যুক্তরাজ্যে প্রতিষ্ঠিত বিষয়শ্রেণী:১৯৮২-এ প্রতিষ্ঠিত রাজনৈতিক দল
দক্ষিণ এশিয়া বাস্কেটবল শিরোপা প্রতিযোগিতা বা সাবা চ্যাম্পিয়নশিপ (SABA Championship) হল ফিবা এশিয়ার (আন্তর্জাতিক বাস্কেটবল সংস্থা এশিয়া) একটি উপাঞ্চল দক্ষিণ এশিয়া বাস্কেটবল সংস্থা আয়োজিত একটি বাস্কেটবল প্রতিযোগিতা যেখানে ঐ সংস্থাভুক্ত দক্ষিণ এশীয় দেশগুলির জাতীয় দল অংশগ্রহণ করে থাকে। প্রতিযোগিতাটি ফিবা এশিয়ার বিভিন্ন আয়োজন যেমন ফিবা এশিয়া শিরোপা প্রতিযোগিতা, ফিবা এশিয়া চ্যালেঞ্জ (ফিবা এশিয়া কাপ), ইত্যাদিতে খেলার যোগ্যতা নির্ণয়কারী (কোয়ালিফায়ার) আয়োজন হিসেবে কাজ করে।   ফলাফলের সংক্ষিপ্তসার  বছরআয়োজক দেশসমাপনী খেলাতৃতীয়-স্থান নির্ধারণী খেলাশিরোপা বিজয়ীফলাফলদ্বিতীয় স্থানতৃতীয় স্থানফলাফলচতুর্থ স্থান2002  বিস্তারিত  গুয়াহাটিকোনও নিষ্পত্তিমূলক খেলা অনুষ্ঠিত হয় নিকোনও নিষ্পত্তিমূলক খেলা অনুষ্ঠিত হয় নি2013  বিস্তারিত  ঢাকাকোনও নিষ্পত্তিমূলক খেলা অনুষ্ঠিত হয় নিকোনও নিষ্পত্তিমূলক খেলা অনুষ্ঠিত হয় নি2014  বিস্তারিত  কাঠমান্ডুকোনও নিষ্পত্তিমূলক খেলা অনুষ্ঠিত হয় নিকোনও নিষ্পত্তিমূলক খেলা অনুষ্ঠিত হয় নি2015  বিস্তারিত  বেঙ্গালুরুকোনও নিষ্পত্তিমূলক খেলা অনুষ্ঠিত হয় নিকোনও নিষ্পত্তিমূলক খেলা অনুষ্ঠিত হয় নি2016  বিস্তারিত  বেঙ্গালুরুকোনও নিষ্পত্তিমূলক খেলা অনুষ্ঠিত হয় নিকোনও নিষ্পত্তিমূলক খেলা অনুষ্ঠিত হয় নি2017  বিস্তারিত  মালেকোনও নিষ্পত্তিমূলক খেলা অনুষ্ঠিত হয় নিকোনও নিষ্পত্তিমূলক খেলা অনুষ্ঠিত হয় নি2018  বিস্তারিত  ঢাকাকোনও নিষ্পত্তিমূলক খেলা অনুষ্ঠিত হয় নিকোনও নিষ্পত্তিমূলক খেলা অনুষ্ঠিত হয় নি2021  বিস্তারিত  ঢাকাকোনও নিষ্পত্তিমূলক খেলা অনুষ্ঠিত হয় নিকোনও নিষ্পত্তিমূলক খেলা অনুষ্ঠিত হয় নি   পদক সারণী    আরও দেখুন   দক্ষিণ এশিয়া নারী বাস্কেটবল শিরোপা প্রতিযোগিতা (সাবা নারী শিরোপা প্রতিযোগিতা)   দক্ষিণ এশীয় গেমস  তথ্যসূত্র    বিষয়শ্রেণী:এশিয়ার জাতীয় দলসমূহের মধ্যে বাস্কেটবল প্রতিযোগিতা বিষয়শ্রেণী:দক্ষিণ এশিয়ায় ক্রীড়া বিষয়শ্রেণী:২০০২-এ এশিয়ায় প্রতিষ্ঠা বিষয়শ্রেণী:২০০২ সালে প্রতিষ্ঠিত পুনরাবৃত্ত ক্রীড়া আয়োজন
আল-মনসুর মসজিদ () হলো ইন্দোনেশিয়ার রাজধানী জাকার্তার প্রাচীনতম মসজিদগুলোর মধ্যে অন্যতম একটি। মসজিদটি তামবোরার জেম্বাতান লিমায় অবস্থিত। এটি জাকার্তার তালিকাভুক্ত সাংস্কৃতিক ঐতিহ্যগুলোর মধ্যে অন্যতম। মসজিদটির নামকরণ করা হয় খ. মোহাম্মদ মনসুর এর নামে, যিনি 'গুরু মনসুর' নামে পরিচিত এবং ডাচ ঔপনিবেশিক নিয়মের বিরুদ্ধে লড়াইয়ের জন্য পরিচিত ব্যক্তিত্ব।   ইতিহাস  রাদেন আব্দুল মালিক, যাকে 'প্রিন্স চক্রজয়া আদিনিংগ্রাত'ও বলা হয়, তিনি ১৮ শতকে (১৭১৭ খ্রিস্টাব্দ) উপাসনার উদ্দেশ্যে এবং আক্রমণকারীদের বিরুদ্ধে সাম্প্রদায়িক মানসিক শিক্ষা প্রদানের জন্য এই মসজিদটি প্রতিষ্ঠা করেন। পূর্বে এর নাম ছিল 'জামি কাম্পুং সাওয়াহ'। খ. মোহাম্মদ মনসুর এর নেতৃত্বে ডাচ ও জাপানিদের বিরুদ্ধে ইন্দোনেশিয়ার স্বাধীনতা সংগ্রামে এই মসজিদটির ভূমিকা রয়েছে। যখন জাতীয়তাবাদী বাহিনী এবং এনআইসিএ সৈন্যদের মধ্যে ১৯৪৭-১৯৪৮ সালে একটি বন্দুক-যুদ্ধ হয়, তখন মনসুর মসজিদের মিনারগুলোতে একটি লাল-সাদা পতাকা স্থাপন করার চেষ্টা করেন, যা এখনো পুরাতন মসজিদটিতে দেখা যায়। মোহাম্মদ মনসুর ১৯৬৭ সালের ১২ই মে মারা যাওয়ার পর মসজিদটির নাম রাখা হয় 'মসজিদ জামি আল-মনসুর'। গভর্নরের ফরমান নং: সিবি. ১১/১/১২/৭২ (রাষ্ট্রীয় গেজেট নং: ৬০/১৯৭২) অনুসারে মসজিদটিকে ১৯৭২ সালের ১০ জানুয়ারি একটি সাংস্কৃতিক ঐতিহ্য হিসাবে তালিকাভুক্ত করা হয়।   স্থাপত্য  মসজিদটির মূল হল (যা প্রাচীনতম ভবনও) এর দৈর্ঘ্য ১২ মিটার এবং প্রস্থ্য ১৪.৪০ মিটার (৩৯.৪ ফুট × ৪৭.২ ফুট)। স্ট্রাইকিং উপাদান দ্বারা চারটি শক্ত স্তম্ভ দেয়ার কারণে এর মাঝখানে নিরেট দেখায়। কলামগুলোর তলদেশ অষ্টভুজাকার এবং উপরে বাফার, বেল পেলেট আর সমতল। মাঝখানের প্রধান স্টেমটি গোলাকার এবং পাশাপাশি সীম দ্বারা সজ্জিত। উপরের অংশটি আয়তাকার এবং সীম দ্বারা সীমাবদ্ধ। ছাদের দিকে যাওয়ার দুটি সিঁড়িকে সহনক্ষম করার জন্য চারটি স্তম্ভের মধ্যে অর্ধ-উচ্চতায় কাঠের বিম রয়েছে। উপরের দিকে ৫৫ সেন্টিমিটার (২২ ইঞ্চি) চওড়া বিমের ডান ও বাম পাশে ৮০ সেন্টিমিটার (৩১ ইঞ্চি) ব্যাসের উঁচু বেড়া লাগানো হয়। এই বেড়ার নকশা রম্বস আকৃতির। এর গঠন এবং আকৃতি পশ্চিমা শৈলী সোকোগুরুর প্রতিলিপি। এই মসজিদের ছাদ লিমাসন আকারে আংশিকভাবে প্রসারিত করা। পুরনো মসজিদের সামনে একটি নতুন ঘরে নলাকার আকৃতির ১২ মিটার (৩৯ ফুট) উঁচু একটি টাওয়ার অবস্থিত। টাওয়ারের চতুর্থ এবং পঞ্চম অংশে লোহার বেড়ার একটি চত্বর রয়েছে। মিনারের ছাদ অর্ধবৃত্তাকার গম্বুজ।   আরও দেখুন   ইন্দোনেশিয়ায় ইসলামের বিস্তার   তথ্যসূত্র   বিষয়শ্রেণী:ইন্দোনেশিয়ার মসজিদ বিষয়শ্রেণী:জাকার্তার মসজিদ বিষয়শ্রেণী:সুন্নি মসজিদ বিষয়শ্রেণী:১৭১৭-এ প্রতিষ্ঠিত বিষয়শ্রেণী:ইসলামি স্থাপত্য
ওমস্ক (ইংরেজিঃ Omsk) হলো রাশিয়ার ওমস্ক ওবলাস্তের প্রশাসনিক কেন্দ্রীয় শহর। এটি রাশিয়ার রাজধানী শহর মস্কো থেকে ২২৩৬ কিলোমিটার (১৩৮৯ মাইল) দূরে সাইবেরিয়ার দক্ষিণ-পশ্চিমাঞ্চলে অবস্থিত। এ শহরের জনসংখ্যা প্রায় ১,১৫৪,১১৬ জন। নোভোসিবির্স্ক শহরের পরে এটি উরাল পর্বতমালার পূর্বাঞ্চলে তথা সাইবেরিয়ার ২য় বৃহত্তম শহর এবং সমগ্র রাশিয়ার মধ্যে সপ্তম বৃহত্তম শহর। ওমস্ক রুশ পরিবহন ব্যবস্থার একটি কেন্দ্রীয় শহর। পরিবহন সেবা হিসেবে এখানে অতি-সাইবেরীয় রেলপথের একটি স্টেশন রয়েছে এবং ইর্তিশ নদীর জন্য এটি একটি মঞ্চস্থানসরূপ।   ব্যুৎপত্তি   থাম্ব|ডানে_উপরে|ওমস্কের পুস্কিন স্টেট পাঠাগার  থাম্ব|ডানে_উপরে|ইর্তিশ নদীর উপরে লেলিনগ্রাদ ব্রিজ  থাম্ব|ডানে_উপরে|তারস্কায়া রোড  থাম্ব|ডানে_উপরে|ওমস্কের ভ্রবেল জাদুঘর   জলবায়ু    তথ্যসূত্র
thumb|Electrically-powered bus from Osaka Blue Bus Scan10005 বৈদ্যুতিক শক্তি একটি যৌগিক শক্তি যা বৈদ্যুতিক বিভবশক্তি ও গতিশক্তি থেকে উদ্ভূত হয়ে থাকে। সাধারণত বৈদ্যুতিক শক্তি বলতে এমন শক্তি বোঝায় যা বৈদ্যুতিক বিভবশক্তি থেকে রূপান্তরিত হয়েছে এমন শক্তি বোঝায়। এই শক্তি বৈদ্যুতিক বিদ্যুত এবং বৈদ্যুতিক বিভব এর সংমিশ্রণে সরবরাহকৃত যা একটি বৈদ্যুতিক সার্কিট দ্বারা সরবরাহ করা হয় (উদাহরণস্বরুপঃ বৈদ্যুতিক বিদ্যুৎ তারমাধ্যমে সরবরাহকৃত)।  এই বৈদ্যুতিক বিভবশক্তি অন্য শক্তিতে রূপান্তরিত হয়েছে এমন ঘটনা ঘটলে, এটির বৈদ্যুতিক বিভবশক্তির চলাচল বন্ধ হয়ে যায়। সুতরাং, শেষ-ব্যবহারের কাছে পৌঁছে দেওয়ার আগে সকল বৈদ্যুতিক শক্তিই বৈদ্যুতিক বিভব শক্তি। সম্ভাব্য শক্তি থেকে একবার রূপান্তরিত হয়ে গেলে বৈদ্যুতিক শক্তিকে সর্বদা অন্য শক্তি (যেমনঃ তাপ, আলো, গতি ইত্যাদি) বলা যেতে পারে।   বিদ্যুৎ উৎপাদন   এটি অন্য শক্তির উৎস বা রূপ থেকেই কেবল বৈদ্যুতিকশক্তি উৎপাদন করা হয়ে থাকে। তাই বিদ্যুৎশক্তি হলো বিভিন্ন শক্তি থেকে কার্যকরী উপায়ে বৈদ্যুতিক শক্তি উৎপাদন করার প্রক্রিয়া।  ব্রিটিশ বিজ্ঞানী মাইকেল ফ্যারাডে ১৮২০ ও ১৮৩০ এর দশকের গোড়ার দিকে বিদ্যুৎ উৎপাদনের মৌলিক নীতিটি আবিষ্কার করেছিলেন।  তার মৌলিক পদ্ধতিটি আজও ব্যবহৃত হয়। একটি চৌম্বক এর খুঁটির মধ্যে একটি তারের লুপ, বা তামার ডিস্ক দ্বারা বিদ্যুৎ উৎপাদন করা হয়।   বিদ্যুৎ উৎপাদনের জন্য, গ্রাহকদের নিকট বিদ্যুৎ সরবরাহের প্রথম পদক্ষেপ হলোঃ বিদ্যুৎ উৎপাদন। বিদ্যুৎ উৎপাদনের অন্যান্য প্রক্রিয়াগুলি হলোঃ সঞ্চালন, বিতরণ, এবং পাম্পড স্টোরেজ পদ্ধতিগুলি ব্যবহার করে বৈদ্যুতিক বিদ্যুত স্টোরেজ এবং পুনরুদ্ধার করা হয় । বৈদ্যুতিক শিল্প শক্তি   ইলেক্ট্রোমেকানিকাল জেনারেটর দ্বারা প্রস্ততকৃত তাপ ইঞ্জিন দ্বারা চালিত রাসায়নিক দহন বা পারমাণবিক বিভাজন দ্বারা বিদ্যুৎ প্রায়শই একটি বিদ্যুৎ কেন্দ্র-এ উৎপন্ন হয় এছাড়াও অন্যান্য উপায়ে যেমন প্রবাহিত পানি এবং বাতাসের গতিশক্তি  আরও অনেক প্রযুক্তি রয়েছে যেমনঃ সৌর ফটোভোল্টিক্স বা ভূতাত্ত্বিক শক্তি বিদ্যুৎ উৎপাদন করতে ব্যবহৃত হতে পারে এবং বর্তমানে উন্নত দেশগুলোতে এটি ব্যবহৃত হচ্ছে।   তথ্য উৎস      বিষয়শ্রেণী:বিদ্যুৎ বিষয়শ্রেণী:শক্তির বিভিন্ন রূপ
আল-জুলফিকার পাকিস্তানের একটি জঙ্গি বিদ্রোহ সংগঠন ছিল।  এটি ১৯৭৯ সালে মুর্তজা ভুট্টো এবং শাহনাওয়াজ ভুট্টোর মাধ্যমে গঠিত হয়েছিল, তাদের বাবা, তৎকালীন- পাকিস্তানের প্রধানমন্ত্রী জুলফিকার আলী ভুট্টোকে সামরিক অভ্যুত্থানে বহিষ্কার করা হয়েছিল এবং মৃত্যুদণ্ড কার্যকর করা হয়েছিল। জেনারেল জিয়া-উল-হকের সামরিক শাসনের বিরুদ্ধে সশস্ত্র সংগ্রামের মাধ্যমে ভুট্টো হত্যার প্রতিশোধ নিতে আল-জুলফিকার গঠিত হয়েছিল। ভুট্টোর শাসন নিয়ে জনগণের অসন্তুষ্টি (পূর্ব পাকিস্তানের অব্যবস্থাপনা, রাজনৈতিক হত্যার সাথে ভুট্টোর যোগসূত্র, দুর্নীতি, জাতীয়করণের ফলে অর্থনৈতিক স্থবিরতার সাথে সম্পর্কিত) জিয়া পাকিস্তান জুড়ে ব্যাপক বিক্ষোভের পরে ভুট্টো শাসনকে পদচ্যুত করেছিলেন। ১৯৭৭ সালের জুলাই মাসে সামরিক অভ্যুত্থানে শিক্ষাব্যবস্থা ইত্যাদি)।  ভুট্টোকে জিয়া সরকার ফাঁসি দিয়েছিল। ভুট্টোর দুই পুত্র মুর্তজা ভুট্টো এবং শাহনওয়াজ ভুট্টো আফগানিস্তানে নির্বাসিত হয়েছিলেন যা তখন সোভিয়েত- সমর্থিত কমিউনিস্ট সরকার দ্বারা শাসিত ছিল। সেখানে দুই পুত্র জিয়ার অত্যাচার থেকে পালিয়ে আসা শত শত পাকিস্তান পিপলস পার্টির জঙ্গিদের সাথে আল-জুলফিকার গঠন করেছিলেন।   পিআইএ হাইজ্যাকিং  ছিনতাইয়ের ঘটনাটি তের দিন চলল, যেখানে লেফটেন্যান্ট তারিক রহিমকে গুলি করা হয়েছিল, হাইজ্যাকরা ভুল করে বিশ্বাস করে, তিনি বেলুচিস্তানের সামরিক আইন প্রশাসক জেনারেল রহিমুদ্দিন খানের ছেলে। এটি জিয়া সরকারকে পাকিস্তানের কারাগারে বন্দী কয়েক ডজন পাকিস্তান পিপলস পার্টি ও অন্যান্য বামপন্থী রাজনৈতিক বন্দীদের মুক্তি দেওয়ার হাইজ্যাকারদের দাবি মেনে নিতে বাধ্য করেছিল।  এই হাইজ্যাকিংয়ের ভুট্টোর কন্যা বেনজির ভুট্টো নিন্দা করেছিলেন, যিনি পাকিস্তানে গৃহবন্দী ছিলেন এবং জিয়া স্বৈরশাসনের বিরুদ্ধে রাজনৈতিক আন্দোলনে নেতৃত্ব দিয়েছিলেন। আল-জুলফিকার বেশ কয়েকটি অনুষ্ঠানে জিয়াকে হত্যার চেষ্টাও করেছিল এবং ১৯৮০ সালে পাকিস্তান সফররত পোপ জন পল দ্বিতীয়ের সম্মানে অনুষ্ঠিত করাচির অনুষ্ঠানে বোমা হামলার চেষ্টা করেছিল।  মুর্তজা ভুট্টো এবং তার অন্যতম বিশ্বস্ত সহায়ক রাজা আনোয়ারের মধ্যে পার্থক্য তৈরি হওয়ার পরে আল-জুলফিকারে ফাটল দেখা দিতে শুরু করে। রাজা পাকিস্তানে ফিরে এসে জিয়া স্বৈরশাসনের বিরুদ্ধে রাজনৈতিক সংগ্রামে বেনজির ভুট্টোকে সহায়তা করতে চেয়েছিলেন। মুর্তজা তার প্রধান আঘাতপ্রাপ্ত ব্যক্তি সালামুল্লাহ টিপুকে রাজা ও তার সমর্থকদের হত্যা করতে বলেছিলেন। টিপু প্রাক্তন বামপন্থী ছাত্রনেতা ছিলেন, যিনি ১৯৮০ সালে আল-জুলফিকারে যোগ দিয়েছিলেন।  মুর্তজার অনুরোধে রাজাকে কাবুলের কারাগারে নিক্ষিপ্ত করা হয়েছিল এবং শেষ অবধি টিপুও ছিলেন। ১৯৮৪ সালে তাঁর তীব্র প্রতিদ্বন্দ্বী কাবুল ও মুর্তজার জন্য নিরাপত্তা হুমকিতে পরিণত হয়।  [ উদ্ধৃতি প্রয়োজন ] ১৯৮৫ সালে তাঁর ছোট ভাই শাহনওয়াজ ভুট্টো যখন প্যারিসে বিষক্রমে আক্রান্ত হয়ে আকস্মিকভাবে মারা যান তখন মুর্তজা কাবুলে সংগঠনের কার্যক্রমকে ব্যর্থ করে দেন। বেনজির ও মুর্তজা উভয়েই জোর দিয়েছিলেন যে তাকে তার অল্প বয়স্ক আফগান স্ত্রী যে পাকিস্তানি গোয়েন্দা সংস্থা আইএসআইয়ের এজেন্ট হয়ে গিয়েছিল তাকে বিষা প্রয়োগ করা হয়েছিল।  মুর্তজা অবশেষে সিরিয়ায় চলে আসেন এবং সেখান থেকে নিম্ন-কী-আল-জুলফিকার অভিযান চালিয়ে যান।   আরও দেখুন    বামপন্থী সন্ত্রাসবাদ   বহিঃসংযোগ    http://www.asiaweek.com/asiaweek/98/0529/feat2.html   Security Threats Federation of American Scientists, 24 May 1998.   তথ্যসূত্র   বিষয়শ্রেণী:রাজনৈতিক দলের সামরিক বাহিনী বিষয়শ্রেণী:পাকিস্তানে সন্ত্রাসবাদ বিষয়শ্রেণী:পাকিস্তান পিপলস পার্টি
হাসানুজ্জামান হাসান বাংলাদেশের লালমনিরহাট জেলার রাজনীতিবিদ ও লালমনিরহাট-১ আসনের সাবেক সংসদ সদস্য।   প্রাথমিক জীবন  হাসানুজ্জামান হাসান লালমনিরহাট জেলায়, পাটগ্রাম উপজেলার,বুড়িমারী ইউনিয়নে জন্মগ্রহণ করেন।   রাজনৈতিক জীবন  হাসানুজ্জামান হাসান ১৫ ফেব্রুয়ারি ১৯৯৬ সালে অনুষ্ঠিত ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে লালমনিরহাট-১ আসন থেকে সংসদ সদস্য নির্বাচিত হয়েছিলেন। ১২ জুন ১৯৯৬ সালের সপ্তম জাতীয় সংসদ নির্বাচনে বিএনপির প্রার্থী হিসেবে তিনি লালমনিরহাট-১ আসন থেকে পরাজিত হয়েছিলেন।  মৃত্যু ২০২১ সালের ২৪ আগস্ট হৃদযন্ত্রের ক্রিয়া বন্ধ হয়ে। দিনাজপুর মেডিকেল কলেজ হাসপাতালে  চিকিৎসাধীন অবস্থায় মারা যান। মৃত্যুকালে তার বয়স ৬৫ বছর।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:লালমনিরহাট জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:লালমনিরহাট জেলার ব্যক্তি
অধ্যাপক ড. আনোয়ারুর রহমান খান যিনি এ আর খান নামেই বেশি পরিচিত (জন্ম: ১৯৩২ - মৃত্যু: ২৫ মে, ২০১৫) বাংলাদেশের অন্যতম পথিকৃৎ ও বিশিষ্ট জ্যোতির্বিজ্ঞানী। তিনি দীর্ঘদিন ধরে বিশ্ববিদ্যালয়ে শিক্ষকতা এবং দেশে বিজ্ঞান চর্চা ও বিশেষ করে জ্যোতির্বিজ্ঞান চর্চার প্রসারে কাজ করেছেন।    জন্ম ও শিক্ষাজীবন  এ আর খানের জন্ম ১৯৩২ সালে ঢাকার বিক্রমপুরে। ১৯৫৫ সালে ঢাকা বিশ্ববিদ্যালয় থেকে পদার্থবিজ্ঞান বিভাগে তিনি স্নাতকোত্তর সম্পন্ন করেন।   কর্মজীবন  এ আর খান ঢাকা বিশ্ববিদ্যালয়ে তাঁর কর্মজীবন শুরু করেন। ১৯৬০ সালে কলম্বো পরিকল্পনার ফেলো হিসেবে যুক্তরাজ্যের ন্যাশনাল ফিজ়িক্যাল ল্যাবরেটরি ও  কেমব্রিজ বিশ্ববিদ্যালয়ের ক্যাভেন্ডিশ গবেষণাগারে গবেষক হিসেবে কাজ করেন। পরে ১৯৬২ সালে লন্ডনের ইম্পেরিয়াল কলেজে যোগদান করেন এবং সেখান থেকে পিএইচডি সম্পন্ন করে দেশে ফিরে আসেন। এরপর প্রথমে পদার্থবিজ্ঞান বিভাগ ও পরে ফলিত পদার্থবিজ্ঞান বিভাগে (অধুনা বৈদ্যুতিক ও বৈদ্যুতিন প্রকৌশল বিভাগ) অধ্যাপনা করেন। এ আর খান দেশে বিজ্ঞান চর্চা ও বিশেষ করে জ্যোতির্বিজ্ঞান চর্চার প্রসারে ১৯৭৬ সালের ৬ সেপ্টেম্বর ঢাকা বিশ্ববিদ্যালয়ে নিজের বাসভবনের গ্যারেজে প্রতিষ্ঠা করেন অনুসন্ধিৎসু চক্র বিজ্ঞান সংগঠন। পাশাপাশি তিনি গড়ে তোলেন বাংলাদেশ অ্যাস্ট্রোনমিক্যাল সোসাইটি। ১৯৯৫ ও ২০১১ সালে বাংলাদেশের হিরণ পয়েন্ট ও পঞ্চগড় থেকে পূর্ণগ্রাস সূর্যগ্রহণ পর্যবেক্ষণ দলের নেতৃত্ব দেন। গ্রামীণ বিজ্ঞান শিক্ষকদের মানোন্নয়নের জন্য বাংলাদেশ বিজ্ঞান জনপ্রিয়করণ সমিতি ও বাংলাদেশ ফ্রিডম ফাউন্ডেশনের যৌথ আয়োজন সত্যেন বসু বিজ্ঞান শিক্ষক ক্যাম্পের সূচনা করেন। ১৯৭৬ সাল থেকে তিনি বিভিন্ন দৈনিকের জন্য রাতের আকাশ-চিত্র তৈরি করে দিতেন। ১৯৮৫ সালে বাংলাদেশে হ্যালির ধূমকেতু পর্যবেক্ষণের জন্য গঠিত জাতীয় কমিটির আহ্বায়ক ছিলেন তিনি। ইউনেস্কো ২০০৯ সালকে আন্তর্জাতিক জ্যোতির্বিজ্ঞান বছর হিসেবে পালন করে, পারিতে (Paris) জ্যোতির্বিজ্ঞান বর্ষের উদযাপনের উদবোধনী অনুষ্ঠানে তিনি বাংলাদেশের প্রতিনিধিত্ব করেন।  ১৯৯২ সালে ঢাকা বিশ্ববিদ্যালয়ের ফলিত পদার্থবিজ্ঞান বিভাগ থেকে অবসর নেওয়ার পর থেকে বাংলাদেশের বিজ্ঞান ও জ্যোতির্বিদ্যা চর্চার প্রসারে নিরলস কাজ করেছেন। তিনি ছিলেন বিজ্ঞান ও সংস্কৃতি পরিষদের প্রেসিডিয়াম সদস্য, অনুসন্ধিৎসু চক্রের সভাপতি, বাংলাদেশ দাবা ফেডারেশন ও বাংলাদেশ ঘুড়ি ফেডারেশনের সভাপতি। সম্পাদনা করেছেন বিজ্ঞান সাময়িকী, পরিচালনা করেছেন ঢাকা বেতারে শিক্ষার্থীদের জন্য বিজ্ঞানবিষয়ক অনুষ্ঠান। পরিবেশ আন্দোলনেও সক্রিয় ছিলেন। দেশ-বিদেশের বিভিন্ন স্বীকৃত জর্নালে প্রকাশিত তাঁর লেখা গবেষণাপত্রের সংখ্যা ২০টিরও বেশি।    মৃত্যু  এ আর খান ২০১৫ সালের ২৫ মে বাংলাদেশ সময় ভোর পাঁচটার দিকে লন্ডনের সেন্ট মেরি হাসপাতালে মারা যান। মৃত্যুকালে এ আর খানের বয়স হয়েছিল ৮৪ বছর।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০১৫-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক